Diari Oficial de la Generalitat Valenciana


Sumari del DOGV 7037, del 03-06-2013 (2013/5502)

Notificació de la sentència dictada en el procediment de guarda i custòdia número 1057/2011.
--------------------------------------------------------------------------------------------

### Dades del document

Número de DOGV
:   7037

Data del DOGV
:   03-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5502


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el procediment de guarda i custòdia número 1057/2011. [2013/5502]  
Juí de família, guarda i custòdia fill menor no matrimoni consensuat 001057/2011   
Part demandant: Francisca Mulero Gil.   
Part demandada: José Manuel García Romero.   
Sobre: guarda, custòdia o aliments de fills menors no matrimonials no consensuats.   
En el juí a què es fa referència, s'ha dictat la resolució que té el text que, literalment, és com seguix:  
«Dispositiva  
Estime parcialment la demanda interposada per la procuradora Virtudes Valero Mora, que obra en la representació indicada i acreditada de Francisca Mulero Gil, contra José Manuel García Romero, i adopte en interés del fill comú les mesures reguladores següents de la guarda i custòdia i aliments:  
1. S'atribuïx a Francisca Mulero Gil la guarda i custòdia del fill comú de la parella. La pàtria potestat és compartida entre ambdós progenitors, que l'exerciran conjuntament.  
2. No s'establix a favor del progenitor no custodi José Manuel García Romero un règim de comunicació, visites i estades fix, sinó que pare i fill lliurement i de comú acord el fixaran.  
  
3. En concepte d'aliments del fill, el progenitor no custodi, José Manuel García Romero, abonarà la quantitat de 150 euros mensuals, pagadors per anticipat, dins dels cinc primers dies de cada mes, i en el compte bancari que designe la mare. Esta quantitat serà actualitzada anualment segons la variació de l'índex de preus al consum que publique l'Institut Nacional d'Estadística o l'organisme que el substituïsca.  
  
Cada un dels progenitors haurà de fer-se càrrec del 50 per cent dels gastos extraordinaris de l'educació i criança de la menor. Per a això, si no hi ha acord entre els progenitors, es consideraran com a tals tots els derivats d'una malaltia greu o prolongada, intervenció quirúrgica, internament en centres sanitaris, ortopèdia, ulleres, dentista, etcètera i, en general, els mèdics, sanitaris i farmacèutics no coberts per la Seguretat Social o assegurances concertades pels pares.  
  
No pertoca a imposar les costes processals a cap de les parts.  
  
Impugnació: mitjançant un recurs d'apel·lació davant de l'Audiència Provincial d'Alacant (article 455 de la Llei d'Enjudiciament Civil).  
El recurs d'apel·lació s'interposa davant del tribunal que ha dictat la resolució que s'impugna, dins del termini de 20 dies comptador des de l'endemà de la notificació. En la interposició del recurs, la persona apel·lant ha d'exposar les al·legacions en què es basa la impugnació, a més d'esmentar la resolució contra la qual s'apel·la i els pronunciaments que s'impugnen (article 458 de la Llei d'Enjudiciament civil), i ha de justificar la constitució prèvia del depòsit en el compte de consignacions d'este Jutjat per l'import de 50 euros, sense el qual requisit no s'admet a tràmit el recurs (disposició addicional 15a. de la Llei Orgànica 1/2009, de 3 de novembre).   
Així, esta és la meua sentència, que pronuncie, mane i firme.  
Publicació. La sentència ha sigut llegida i publicada pel jutge que l'autoritza, mentres celebrava audiència pública en el dia de hui, que és el de la data.»  
  
Atés el desconeixement del domicili o residència actuals de la part demandada, per resolució de hui, SA, senyoria, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis d'este Jutjat o en el Diari Oficial de la Comunitat Valenciana, per a dur a efecte la diligència de notificació de la sentència.  
  
Torrevieja, 23 de novembre de 2012.- El secretari judicial: José Antonio Villalgordo Cárceles.